সিলভিয়া সিডনি
সিলভিয়া সিডনি (ইংরেজি: Sylvia Sidney; জন্ম: সোফিয়া কোসো, ৮ আগস্ট ১৯১০ - ১ জুলাই ১৯৯৯) ছিলেন একজন মার্কিন অভিনেত্রী। তিনি ৭০ বছরের অধিক সময় ধরে অভিনয় করেন। তিনি ১৯৩০-এর দশকে একাধিক চলচ্চিত্রে মুখ্য চরিত্রে কাজ করে প্রসিদ্ধি লাভ করেন। তিনি পরবর্তীতে টিম বার্টনের বিটলজুস চলচ্চিত্রে জুনো চরিত্রের জন্য পরিচিতি অর্জন করেন এবং শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার জয় করেন। এছাড়া তিনি সামার উইশেস, উইন্টার ড্রিমস (১৯৭৩) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন।